প্রেক্ষাগৃহে ১৬ বছরের নিচে প্রবেশ নিয়ন্ত্রণের সুপারিশ তেলঙ্গানা আদালতের

হায়দরাবাদ: পুষ্পা কাণ্ডে (Puspa Incident) পদপিষ্টের (Stampede) ঘটনার পর প্রেক্ষাগৃহে প্রবেশ নিয়ে বেশ কিছু নির্দেশ দিল তেলঙ্গানা আদালত (Telangana court)। সোমবার আদালত প্রেক্ষাগৃহগুলিতে সকাল ১১ টা থেকে রাত ১১ টা পর্যন্ত ১৬ বছরের নিচে প্রবেশে (Entry below 16 years) অনুমতি নিয়ে রাজ্য সরকারের (Telangana Government) মতামত জানতে চেয়েছে। সেইসঙ্গে রাজ্য সরকার ও সমস্ত প্রেক্ষাগৃহগুলিকে এই বিষয়ে আলোচনা করতে বলেছে।

সিনেমার টিকিটের দাম বৃদ্ধি এবং বিশেষ অনুষ্ঠানের অনুমতি সংক্রান্ত একটি আবেদনের শুনানির পর এই অভিমত দেয় আদালত।

আরও পড়ুন: সাইবার ক্রাইমের নয়া পন্থায় বিপদে শিক্ষক, পাশে দাঁড়াল কলকাতা হাইকোর্ট

বিচারপতি বিজয়সেন রেড্ডি এক আদেশে জানিয়েছেন, শিশুদের ভোরে বা গভীর রাতে সিনেমা দেখার অনুমতি দেওয়া তাদের শারীরিক ও মানসিক স্বাস্থ্যের উপর প্রভাব ফেলতে পারে। এই আদেশের পরিপ্রেক্ষিতে তিনি পুষ্পা-২ এ পদপিষ্টের ঘটনায় এক মহিলার মৃত্যু ও তার ছেলের গুরুতর আহতের কথা উল্লেখ করেন।  প্রবেশ নিয়ন্ত্রণের সুপারিশ করেছে তেলঙ্গানা হাইকোর্ট।

মুখ্য সচিব স্বরাষ্ট্র দফতরকে শিশুদের প্রবেশ নিয়ন্ত্রণে সকল স্টেকহোল্ডারদের সঙ্গে আলোচনা করে যথাযথ সিদ্ধান্ত নেওয়ার পরামর্শ দিয়েছেন।  পরবর্তী শুনানি ২২ ফেব্রুয়ারি।

দেখুন অন্য খবর: