আদালতে রাজনৈতিক লড়াই নয়: বিজেপিকে সুপ্রিম কোর্ট

ওয়েব ডেস্ক: আদালত রাজনৈতিক লড়াইয়ের জায়গা নয়। মুখ্যমন্ত্রী রেবন্ত রেড্ডির (CN Revanth Reddy) বিরুদ্ধে তেলঙ্গানা বিজেপির (Telangana BJP) অভিযোগ খারিজ করে অভিমত সুপ্রিম কোর্টের (Supreme Court)।

২০২৪-এর নির্বাচনী প্রচারে রেবন্তের কিছু মন্তব্যকে মানহানিকর দাবি করে বিজেপির তেলঙ্গানা শাখার অভিযোগ। উপযুক্ত অনুমোদন না থাকার কারণ উল্লেখ করে তেলঙ্গানা হাইকোর্টে (Telangana High Court) মামলা নামঞ্জুর হওয়ায় সুপ্রিম কোর্টে আবেদন জমা পড়ে।

প্রধান বিচারপতি বিআর গাভাইয়ের (Chief Justice BR Gavai) নেতৃত্বাধীন তিন বিচারপতির ডিভিশন বেঞ্চ জানায়, আমরা বারংবার বলেছি, আদালত রাজনৈতিক লড়াইয়ের জায়গা নয়। আপনি যদি রাজনীতিবিদ হন, তাহলে এই ধরনের মন্তব্য সহ্য করার ক্ষমতা থাকা উচিত।

আরও পড়ুন: রাত পোহালেই উপরাষ্ট্রপতি নির্বাচন, শেষ মূহুর্তের প্রস্তুতি তুঙ্গে

বিজেপি যদি ক্ষমতায় আসে তাহলে যাবতীয় সংরক্ষণ তুলে দেবে। তেলঙ্গানা কংগ্রেস পার্টির সঙ্গে হাত মেলানো রেবন্তের এই মন্তব্যের ফলে তাদের ভাবমূর্তি নষ্ট হয়েছে বলে বিজেপির অভিযোগ। নিম্ন আদালতে জনপ্রতিনিধিত্ব ও ফৌজদারি আইন অনুযায়ী করা এই অভিযোগ গৃহীত।

রাজনৈতিক ভাষণকে মানহানিকর বলে দাবি করা যায় না। নিম্ন আদালতের সিদ্ধান্ত খারিজ করার দাবি নিয়ে রেবন্তের আবেদন ছিল হাইকোর্টে। অভিযোগকারী বা তাঁর প্রতিনিধিকে জাতীয় বিজেপির তরফ থেকে কোনও অনুমোদন এই প্রসঙ্গে দেওয়া হয়নি। এমন অভিমত দিয়ে নিম্ন আদালতের নির্দেশ খারিজ হয়ে যায়।

দেখুন অন্য খবর: